smcproject/ml-wiki-sentences huggingface dataset:
54.95 പ്രകാശവർഷം മാത്രം അകലെയുള്ള ഈ നക്ഷത്രം പ്രതിവർഷം 863 ± 3 ആർക്ക് സെക്കൻഡ് എന്ന തോതിൽ കിഴക്കോട്ട് നീങ്ങിക്കൊണ്ടിരിക്കുകയാണ്.
ഇതൊരു ചരനക്ഷത്രമായതിനാൽ കാന്തിമാനം 12.3നും 9.7നും ഇടയിൽ മാറിക്കൊണ്ടിരിക്കും.
മറ്റൊരു ചരനക്ഷത്രം ആർ ഡെൽഫിനി ആണ്.
285.5 ദിവസം കൊണ്ട് കാന്തിമാനം 7.6നും 13.8നും ഇടയിൽ മാറിക്കൊണ്ടിരിക്കുന്നു.
150 പ്രകാശവർഷം അകലെയുള്ള റോ അക്വിലയുടെ കാന്തിമാനം 4.94 ആണ്.
ഇതിന്റെ സ്വാഭാവിക ചലനത്തിന്റെ ഭാഗമായി 1992 മുതൽ ഇത് അവിട്ടം നക്ഷത്രരാശിയുടെ ഭാഗമാണ്.
1967ൽ 3.5 കാന്തിമാനത്തിൽ കാണപ്പെട്ട ഒരു നോവയായിരുന്നു എച്ച്.ആർ. ഡെൽഫിനി.
വി 339 ഡെൽഫിനി എന്ന പേരിൽ മറ്റൊരു നോവ 2013 ൽ കണ്ടെത്തി.
ഇതിന്റെ കാന്തിമാനം 4.3 വരെ എത്തി.
ലിഥിയം ഉത്പാദിപ്പിക്കുന്നതായി നിരീക്ഷിച്ച ആദ്യത്തെ നോവയായിരുന്നു ഇത്.
18 ഡെൽഫിനി എന്ന മ്യൂസിക്ക, അവിട്ടം രാശിയിലെ അറിയപ്പെടുന്ന ഗ്രഹങ്ങളുള്ള അഞ്ച് നക്ഷത്രങ്ങളിൽ ഒന്നാണ്.
വ്യാഴത്തേക്കാൾ 10.3 മടങ്ങ് പിണ്ഡമുള്ള വളരെ സാന്ദ്രത കൂടിയ ഒരു ഗ്രഹമാണ് ഏരിയോൺ.
സൗരയൂഥേതര ഗ്രഹങ്ങൾക്കും അവയുടെ ആതിഥേയ നക്ഷത്രങ്ങൾക്കും പേരുകൾ നിർദ്ദേശിക്കാൻ പൊതുജനങ്ങൾക്ക് അവസരം ലഭിച്ച ആദ്യത്തെ മത്സരത്തിൽ ഉൾപ്പെട്ട ഗ്രഹമാണ് ഏരിയോൺ.
അവിട്ടം രാശിയലെ ഒരു ഗ്രഹനീഹാരികയാണ് എൻ ജി സി 6891.
10.5 ആണ് ഇതിന്റെ കാന്തിമാനം.
മറ്റൊന്ന് ബ്ലൂഫ്ലാഷ് നെബുല എന്നറിയപ്പെടുന്ന എൻ ജി സി 6905 ആണ്.
എൻ ജി സി 6934 ഒരു ഗോളീയ താരവ്യൂഹം|ഗോളീയ താരവ്യൂഹമാണ്].
ഇതിന്റെ കാന്തിമാനം 9.75 ആണ്.
1,85,000 പ്രകാശവർഷം അകലെ കിടക്കുന്ന മറ്റൊരു ഗോളീയ താരവ്യൂഹമാണ് എൻ ജി സി 7006.
ഇതിന്റെ കാന്തിമാനം 11.5 ആണ്.
അവലംബം {{ cite book }} : Invalid | ref=harv ( help ) Ian Ridpath and Wil Tirion (2017).
University of Wisconsin , "Delphinus" Archived 2016-03-07 at the Wayback Machine .
ബാഹ്യ ലിങ്കുകൾ Wikimedia Commons has media related to Delphinus (constellation) .
The Deep Photographic Guide to the Constellations: Delphinus Star Tales – Delphinus Warburg Institute Iconographic Database (over 150 medieval and early modern images of Delphinus) Archived 2016-03-04 at the Wayback Machine .
നിർദ്ദേശാങ്കങ്ങൾ : 20 h 42 m 00 s , +13° 48′ 00″
അവിട്ടം (നക്ഷത്രം) ഇംഗ്ലീഷ് വിലാസം https://ml.wikipedia.org/wiki/Dhanishta ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
Delphinus map showing Dhanishtha
ജ്യോതിഷ സംബന്ധമായ കാര്യങ്ങൾക്കായി പരിഗണിക്കപ്പെടുന്ന ഇരുപത്തിയേഴ് നക്ഷത്രങ്ങളിൽ ഒരു നക്ഷത്രമാണ്‌ അവിട്ടം .
Dhanishtha ( ദേവനാഗിരി : धनिष्ठा)( തെലുങ്ക് : ధనిష్ఠ)( കന്നഡ : ಧನಿಷ್ಟ)( തമിഴ് அவிட்டம்).
അവിട്ടം നക്ഷത്രരാശിയിലെ ആൽഫ, ബീറ്റ, ഗാമ, ഡെൽറ്റ എന്നീ നക്ഷത്രങ്ങളാണ് ജ്യോതിഷത്തിൽ അവിട്ടം നക്ഷത്രമായി അറിയപ്പെടുന്നത്.
ധനിഷ്ഠ (ശ്രവിഷ്ഠ) എന്നും ഇതിന് പേരുണ്ട്.
ഈ നാളിന്റെ ആദ്യപകുതിഭാഗം മകരരാശിയിലും അവസാനപകുതിഭാഗം കുംഭരാശിയിലുമാണെന്നാണ് കണക്കാക്കുന്നത്.
ഇത് 23-ാമത്തെ നക്ഷത്രമായതിനാൽ, 23-ാം നമ്പർ എല്ലായ്പ്പോഴും "രാജകീയ നമ്പർ" എന്നും സിംഹം എന്നറിയപ്പെടുന്ന ഗംഭീരമായ "മൃഗങ്ങളുടെ രാജാവുമായി" ബന്ധപ്പെട്ടിരിക്കുന്നു.
ജ്യോതിഷയിൽ ധനിഷ്ടയെ മംഗള (ചൊവ്വ ഗ്രഹം) ഭരിക്കുന്നു.
ധനിഷ്ടയെ ചലിക്കുന്ന നക്ഷത്രമായി തരംതിരിക്കുന്നു.
അതായത്, തിരഞ്ഞെടുത്ത ജ്യോതിഷ വിശ്വാസങ്ങൾക്ക് കീഴിൽ, ചന്ദ്രൻ ധനിഷ്ടയിലായിരിക്കുമ്പോൾ യാത്ര പോലുള്ള പ്രവർത്തനങ്ങൾ ആരംഭിക്കുന്നതാണ് നല്ലത്.
ഇത് പഞ്ചംഗ വായനയെ മാത്രം അടിസ്ഥാനമാക്കിയുള്ളതാണ് (നല്ലത് ചെയ്യുന്നതിനോ ആരംഭിക്കുന്നതിനോ അനുയോജ്യമായ ദിവസം കണ്ടെത്തുന്നതിനുള്ള കലണ്ടർ എന്നും ഇത് അറിയപ്പെടുന്നു).
അവിട്ടം തിരുനാൾ ആരോഗ്യശ്രീമാൻ ഇംഗ്ലീഷ് വിലാസം https://ml.wikipedia.org/wiki/Avittam_Thirunaal_Aarogya_Sriman
വിജി തമ്പി 1995-ൽ സംവിധാനം ചെയ്തു പുറത്തിറക്കിയ ഒരു മലയാളചലച്ചിത്രമാണ് അവിട്ടം തിരുനാൾ ആരോഗ്യ ശ്രീമാൻ .
ജഗതി ശ്രീകുമാർ കേന്ദ്രകഥാപാത്രത്തെ അവതരിപ്പിച്ചിരിക്കുന്ന ഈ ചിത്രത്തിന്റെ രചന ശശിധരൻ ആറാട്ടുവഴിയാണ് നിർവ്വഹിച്ചിരിക്കുന്നത്.
അഭിനേതാക്കൾ ജഗതി ശ്രീകുമാർ – അവിട്ടം തിരുനാൾ അച്യുതക്കുറുപ്പ് (വലിയ പടത്തലവൻ) ബാലചന്ദ്രമേനോൻ – പ്രഭാകരൻ ശാന്തികൃഷ്ണ – ഹേമലത ജഗദീഷ് – സഹദേവൻ വിജി തമ്പി – അറുമുഖം തമ്പി കെ.പി.എ.സി. ലളിത – ദേവയാനി കൽപ്പന – കൗസല്യ ജഗന്നാഥൻ – സുകുമാരപിള്ള ഇന്ദ്രൻസ് – മംഗലൻ മങ്കൊമ്പ് ജനാർദ്ദനൻ – ഫൽഗുണൻ കൃഷ്ണൻകുട്ടി നായർ – കെ.കെ. കിഴക്കേടം ഫിലോമിന സുധീഷ് – നകുലൻ പുറത്തേക്കുള്ള കണ്ണികൾ അവിട്ടം തിരുനാൾ ആരോഗ്യ ശ്രീമാൻ ഇന്റർനെറ്റ് മൂവി ഡാറ്റാബേസിൽ മലയാളസംഗീതം ഡാറ്റാബേസിൽ നിന്ന് അവിട്ടം തിരുനാൾ ആരോഗ്യ ശ്രീമാൻ
അവിഞ്ഞോണിലെ പാപ്പാവാഴ്ച ഇംഗ്ലീഷ് വിലാസം https://ml.wikipedia.org/wiki/Avignon_Papacy ഫ്രാൻസിൽ അവിഞ്ഞോണിൽ, 'പ്രവാസ'കാലത്തെ മാർപ്പാപ്പാമാരുടെ ആസ്ഥാനം
പതിനാലാം നൂറ്റാണ്ടിൽ 67 വർഷക്കാലം ഇറ്റലിയിലെ റോമിനു പകരം ഫ്രാൻസിലെ അവിഞ്ഞോൺ ആസ്ഥാനമാക്കി അധികാരത്തിലിരുന്ന മാർപ്പാപ്പാമാരുടെ ഭരണമാണ് അവിഞ്ഞോണിലെ പാപ്പാവാഴ്ച (Avignon Papacy) എന്നറിയപ്പെടുന്നത്.
1309 മുതൽ 1376 വരെയുള്ള കാലത്തെ 7 മാർപ്പാപ്പാമാരുടെ ഭരണകാലമാണിത്.
റോം കേന്ദ്രമാക്കി ഭരിച്ചിരുന്ന മാർപ്പാപ്പാമാരും ഫ്രാൻസിലെ രാജാധികാരവും തമ്മിലുണ്ടായ താത്പര്യസംഘർഷമാണ് മാർപ്പാപ്പാമാരുടെ ആസ്ഥാനം ഈവിധം താൽക്കാലികമായെങ്കിലും ഫ്രാൻസിലേക്കു മാറാൻ അവസരമൊരുക്കിയത്.
റോമിലെ ജനങ്ങൾ മാർപ്പാപ്പാമാരോട് സ്വീകരിച്ച പരുക്കൻ സമീപനവും അവിടത്തെ കാലാവസ്ഥയുടെ പരുഷതയും ഈ മാറ്റത്തിന്റെ മറ്റു കാരണങ്ങളായി പറയപ്പെടുന്നു.
1294 മുതൽ 1303 വരെ മാർപ്പാപ്പയായിരുന്ന ബോണിഫസ് എട്ടാമനും ഫ്രാൻസിലെ രാജാവ് ഫിലിപ്പ് നാലാമനും തമ്മിലുണ്ടായ സംഘർഷമാണ് ഈ മാറ്റത്തിലേക്കു നയിച്ചത്.
ബോണിഫസിന്റെ പിൻഗാമി ബെനഡിക്ട് പതിനൊന്നാമൻ മാർപ്പാപ്പ, എട്ടു മാസത്തെ ഹ്രസ്വവാഴ്ചക്കു ശേഷം അന്തരിച്ചു.
തുടർന്നു നടന്ന തെരഞ്ഞെടുപ്പിൽ ഏറെ അനിശ്ചിതാവസ്ഥക്കു ശേഷം ഫ്രെഞ്ചുകാരനായ ക്ലെമന്റ് അഞ്ചാമൻ 1305-ൽ മാർപ്പാപ്പയായി.
തെരഞ്ഞെടുപ്പിനു ശേഷം റോമിലേക്കു വരാൻ ക്ലെമന്റ് വിസമ്മതിച്ചു.
1309-ൽ അദ്ദേഹം ഫ്രാൻസിലെ അവിഞ്ഞോണിൽ തന്റെ ആസ്ഥാനം ഉറപ്പിച്ചു.
അടുത്ത 67 വർഷക്കാലം അവിടം മാർപ്പാപ്പാമാരുടെ വാഴ്ചാസ്ഥാനമായി.
ബിസി ആറാം നൂറ്റാണ്ടിൽ ഇസ്രായേൽ ജനതക്കു തരണം ചെയ്യേണ്ടി വന്ന ബാബിലോണിലെ പ്രവാസാനുഭവത്തോടു താരതമ്യപ്പെടുത്തി, ഈ കാലഘട്ടത്തെ "മാർപ്പാപ്പാമാരുടെ ബാബിലോൺ പ്രവാസം" എന്നു വിളിക്കാറുണ്ട്.
അവിഞ്ഞോൺ യുഗത്തിലെ മാർപ്പാപ്പാമാരിൽ ചിലരുടേയും അവരുടെ പരിജനങ്ങളുടേയും ലോകവ്യഗ്രതയും അഴിമതിയും അസാന്മാർഗ്ഗികതയും, സമകാലീനനിരീക്ഷകരുടെ നിശിതവിമർശനത്തിനു വിഷയമായി.
ഇറ്റാലിയൻ കവി പെട്രാർക്ക് സഭാഭരണകേന്ദ്രത്തെ  "അവിശ്വസ്തയായ ബാബിലോൺ, ഭൂമിയിലെ നരകം, തിന്മയുടെ കോളാമ്പി, ലോകത്തിന്റെ അഴുക്കുചാൽ" എന്നൊക്കെ വിശേഷിപ്പിച്ചു.
അവിഞ്ഞോണിലെ ചെറുതും വലുതുമായ കൊട്ടാരങ്ങളിൽ, പരിഷ്കാരമുള്ള കൊട്ടാരദാസിമാർ മുതൽ മദ്യശാലകളിലെ 'കാന്താരിമാർ' (Tavern Tarts) വരെ, എല്ലായിനം വേശ്യകളും കയറി നിരങ്ങി.
അവിടത്തെ അങ്കണങ്ങളിൽ തനിക്കു നരകഗന്ധം അനുഭവപ്പെടുന്നെന്ന് സിയെനായിലെ വിശുദ്ധ കത്രീന ഗ്രിഗോരിയോസ് പതിനൊന്നാമൻ മാർപ്പാപ്പയോടു പറഞ്ഞു.
അവിഞ്ഞോണിൽ വാണ മാർപ്പാപ്പാമാർ ഇവരാണ്:- ക്ലെമന്റ് അഞ്ചാമൻ : 1305–1314 ജോൺ ഇരുപത്തിരണ്ടാമൻ : 1316–1334 ബെനഡിക്ട് പന്ത്രണ്ടാമൻ : 1334–1342 ക്ലെമന്റ് ആറാമൻ : 1342–1352 ഇന്നസന്റ് ആറാമൻ : 1352–1362 അർബൻ അഞ്ചാമൻ: 1362–1370 ഗ്രിഗോരിയോൻ പതിനൊന്നാമൻ : 1370–1378
ഇവർ ഏഴു പേരും ഫ്രെഞ്ചുകാരായിരുന്നു.
ഇവരിൽ ബെനഡിക്ട് പന്ത്രണ്ടാമൻ, ഇന്നസന്റ് ആറാമൻ, അർബൻ അഞ്ചാമൻ എന്നിവർ തികഞ്ഞ ജീവിതവിശുദ്ധി പാലിച്ചവരായിരുന്നു.
തീർത്തും സദാചാരവിരുദ്ധമായി ജീവിച്ചത് ക്ലെമന്റ് ആറാമൻ മാത്രമായിരുന്നു.
അദ്ദേഹത്തിന്റെ കാലത്ത് അവിഞ്ഞോൺ യൂറോപ്പിലെ ധാർമ്മികതയുടെ കേന്ദ്രമെന്ന പോലെ അഴിമതിയുടെ തലസ്ഥാനവുമായി.
സാർവർത്രികസഭയുടെ തലവനെന്ന നിലയിൽ അദ്ദേഹം പിന്തുടർന്ന നയത്തിന്റെ നിർണ്ണായകഘടകങ്ങളിലൊന്ന് ഫ്രാൻസിന്റേയും സ്വന്തം ബന്ധുജനങ്ങളുടേയും താത്പര്യങ്ങളുടെ പരിഗണന ആയിരുന്നെന്ന് കത്തോലിക്കാ വിജ്ഞാനകോശം പറയുന്നു.
എങ്കിലും അദ്ദേഹത്തെ മാറ്റിനിർത്തിയാൽ, ധനമോഹവും ദുരയും കാർക്കശ്യവും കൊണ്ട് തീർത്തും ലൗകികനായിരുന്ന ജോൺ ഇരുപത്തിരണ്ടാമൻ പോലും മറ്റുവിധത്തിൽ അസാന്മാർഗി അല്ലായിരുന്നു.
പേപ്പൽ അധികാരകേന്ദ്രത്തിനു ചുറ്റുമുള്ളവരുടെ ആഡംബരജീവിതത്തിനും ഫ്രെഞ്ചുരാജാക്കന്മാരുടെ യുദ്ധങ്ങളുടെ നടത്തിപ്പിനുമായി അവിഞ്ഞോണിലെ 'തിരുസിംഹാസനം' ക്രൈസ്തവലോകത്തെമ്പാടും നിന്നു നടത്തിയ നികുതിപിരിവിന്റെ കാര്യക്ഷമത, യൂറോപ്പിലെ സിവിൽ ഭരണകൂടങ്ങളെ അസൂയപ്പെടുത്തുകയും അരിശം കൊള്ളിക്കുകയും ചെയ്തു.
സഭാനികുതിയുടെ ഭാരം താങ്ങാൻ കഴിയാതിരുന്ന ഗ്രാമപ്പാതിരിമാർ, ഇടവകപ്പള്ളികൾ ഉപേക്ഷിച്ചു പോകുന്ന നിലയെത്തി.
മടക്കം അവിഞ്ഞോണിൽ നിന്നു റോമിലേക്കു മടങ്ങുന്ന ഗ്രിഗോരിയോസ് പതിനൊന്നാമൻ മാർപ്പാപ്പ; ഗിയോർഗിയോ വസാരിയുടെ ഈ ചിത്രത്തിൽ സിയെനായിലെ കത്രീനയേയും കാണാം
അവിഞ്ഞോണിലെ മാർപ്പാപ്പാമാർ നിയമിച്ച 134 കർദ്ദിനാളന്മാരിൽ 113 പേരും ഫ്രെഞ്ചുകാരായിരുന്നു.
ഈ കാലഘട്ടത്തിൽ മാർപ്പാപ്പാമാർ ഒന്നിനൊന്ന് ഫ്രെഞ്ചു രാജാധികാരത്തിന്റെ ചൊൽപ്പടിയിലായതോടെ ഇതരനാടുകളിൽ അവരുടെ സ്വാധീനം ക്ഷയിക്കാൻ തുടങ്ങി.
സിയെനായിലെ കത്രീന സ്വീഡനിലെ ബ്രിജീത്താ മുതലായ വിശുദ്ധാത്മാക്കളും മറ്റും റോം കേന്ദ്രമാക്കിയുള്ള പപ്പാവാഴ്ചയുടെ പുനഃസ്ഥാപനത്തിനു ശ്രമിച്ചു.
1376-ൽ ഗ്രിഗോരിയോസ് പതിനൊന്നാമൻ മാർപ്പാപ്പാ അവിഞ്ഞോൺ വിട്ട് റോമിലെത്തിയതോടെ 'പ്രവാസം' അവസാനിച്ചു.
'പ്രവാസ'ത്തിന്റെ ഔപചാരികസമാപ്തിക്കു ശേഷവും പ്രശ്നങ്ങൾ അവസാനിച്ചില്ല.
ഗ്രിഗോരിയോസിന്റെ പിൻഗാമി അർബൻ ആറാമനെ അംഗീകരിക്കാൻ ഒരു വിഭാഗം കർദ്ദിനാളന്മാർ വിസമ്മതിച്ചു.
1378-ൽ അവർ ഒരു എതിർമാർപ്പാപ്പയെ തെരഞ്ഞെടുത്ത് അവിഞ്ഞോണിൽ വാഴിച്ചതോടെ പ്രസിദ്ധമായ ' പാശ്ചാത്യശീശ്മ ' (Western Schism) ആരംഭിച്ചു.
ഭിന്നിപ്പുകാലത്തെ അവിഞ്ഞോൺ മാർപ്പാപ്പാമാരുടെ രണ്ടാം പരമ്പരയെ കത്തോലിക്കാ സഭ അവിഹിതവാഴ്ചയായി കണക്കാക്കുന്നു.
1417-ൽ കോൺസ്റ്റൻസിലെ സൂനഹദോസാണ് ഭിന്നിപ്പിന് അറുതിവരുത്തിയത്.
അവലംബം 1 2 കേരളത്തിലെ കത്തോലിക്കാ ഹയർ സെക്കന്ററി ക്ലാസ്സുകളിൽ ഉപയോഗിക്കാനായി പാലാരൂപതയുടെ പാഠപുസ്തകസമിതി അംഗീകരിച്ച് 1966-ൽ പ്രസിദ്ധീകരിച്ച "തിരുസഭാചരിത്രസംഗ്രഹം" (പുറം 44) ↑ വിൽ ഡുറാന്റ് , "നവോത്ഥാനം", സംസ്കാരത്തിന്റെ കഥ (അഞ്ചാം ഭാഗം - പുറങ്ങൾ 49-57) ↑ ക്ലെമന്റ് ആറാമൻ മാർപ്പാപ്പാ കത്തോലിക്കാ വിജ്ഞാനകോശത്തിലെ ലേഖനം
അവിടത്തെപ്പോലെ ഇവിടെയും
കെ.എസ്. സേതുമാധവൻ സംവിധാനം ചെയ്ത് സി. രാധാകൃഷ്ണന്റെ കഥയിൽ നിന്ന് ജോൺ പോൾ എഴുതിയ 1985 ലെ ഇന്ത്യൻ മലയാള നാടക ചിത്രമാണ് അവിടത്തെപ്പോലെ ഇവിടെയും .
ചിത്രത്തിൽ മോഹൻലാൽ , മമ്മൂട്ടി , ശോഭന , കവിത താക്കൂർ എന്നിവർ അഭിനയിക്കുന്നു.
എം കെ അർജുനനാണ് പി ഭാസ്കരന്റെ ഗാനങ്ങൾക്ക് ഈണവും പശ്ചാത്തലസംഗീതവും  രചിച്ചത്.
സിനിമ സുകുമാരൻ , അനിരുദ്ധൻ എന്നീ സഹോദരിമാരെ , പരസ്പരം  വിവാഹംചെയ്ത   രണ്ടു സുഹൃത്തുക്കളുടെ കുടുംബ ജീവിതം പറയുന്നു.
അഭിനേതാക്കൾ സുകുമാരനായി മോഹൻലാൽ അനിരുദ്ധനായി മമ്മൂട്ടി അനിരുദ്ധന്റെ സഹോദരി സുജാതയായി ശോഭന സുകുമാരന്റെ സഹോദരി നീലിമയായി കവിത താക്കൂർ അദൂർ ഭാസി എം.ജി സോമൻ കരമന ജനാർദ്ദനൻ നായർ സുകുമാരി അദൂർ ഭവാനി നിരപരാധിയായ ലാലു അലക്സ് പരവൂർ ഭരതൻ ശങ്കരടി ജഗന്നാഥവർമ്മ ശബ്‌ദട്രാക്ക്
എം കെ അർജുനൻ സംഗീതം നൽകി, പി. ഭാസ്‌കരൻ വരികൾ എഴുതി.
ഗാനം ഗായകർ വരികൾ നീളം 1 "ദീപം" എസ്.ജാനകി പി. ഭാസ്‌കരൻ 2 "മനസ്സും മനസ്സും" കെ ജെ യേശുദാസ് പി. ഭാസ്‌കരൻ 3 "തക് തക് തക്" കൃഷ്ണചന്ദ്രൻ, ലതിക പി. ഭാസ്‌കരൻ പരാമർശങ്ങൾ ബാഹ്യ ലിങ്കുകൾ അവിടത്തെപ്പോലെ ഇവിടെയും ഇന്റർനെറ്റ് മൂവി ഡാറ്റാബേസിൽ
അവിട്ടം (വിവക്ഷകൾ)
അവിട്ടം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
അവിട്ടം (നക്ഷത്രരാശി) അവിട്ടം (നക്ഷത്രം) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
അവിട്ടക്കട്ട
കേരളത്തിലെ ഓണദിനങ്ങളിലെ ഭക്ഷണങ്ങളിൽ പ്രാധാനപ്പെട്ട ഒരു വിഭവമാണ് അവിട്ടക്കട്ട .
വിവിധ പ്രദേശങ്ങളിൽ, ഓണക്കാടി , കാടിയോണം , പഴംകൂട്ടാൻ എന്നീ പേരുകളിലും ഇത് അറിയപ്പെടുന്നു.
തിരുവോണം നാളിലെ ഓണസദ്യയിൽ മിച്ചംവരുന്ന ചോറും കറികളും രാത്രി ഒന്നായി ഇട്ടിട്ടുവെച്ച് മറുനാൾ അവിട്ടത്തിന് എടുത്ത് ആഹരിക്കുന്ന വിഭവമാണിത്.
പണ്ടുകാലത്ത് പല വീടുകളിലും ഇതായിരുന്നു അവിട്ടദിനത്തിൽ പ്രധാന ആഹാരം.
അതുകൊണ്ടാണ് ഇതിന് ഈ പേരുകൾ സിദ്ധിച്ചത്.
അവിട്ടത്തൂർ മഹാദേവക്ഷേത്രം
കേരളത്തിലെ തൃശൂർ ജില്ലയിലെ ഇരിഞ്ഞാലക്കുടയിൽ നിന്നും നാല് കിലോമീറ്റർ അകലെയുള്ള അവിട്ടത്തൂർ ഗ്രാമത്തിലാണ് അവിട്ടത്തൂർ ശിവക്ഷേത്രം സ്ഥിതി ചെയ്യുന്നത്‌.
ഈ ക്ഷേത്രത്തിന്‌ ഒരു മഹാക്ഷേത്രത്തിൻറെ പ്രൗഡിയുണ്ട്‌.
ക്ഷേത്ര നിർമ്മാണശൈലി പ്രാചീനത വിളിച്ചറിയിക്കുന്നു.
പരശുരാമൻ സ്ഥാപിച്ചു എന്നു വിശ്വസിക്കപ്പെടുന്ന 108 ശിവക്ഷേത്രങ്ങളിൽ ഒന്നാണ് അവിട്ടത്തൂർ ക്ഷേത്രം പടിഞ്ഞാറേ ക്ഷേത്രഗോപുരം ചരിത്രം
അവിട്ടത്തൂർ ഗ്രാമത്തിലെ 28 ഇല്ലക്കാരുടേതായിരുന്നു ഈ ക്ഷേത്രം.
ഇന്ന് അതിൽ മിക്ക ഇല്ലങ്ങളും ഇല്ല.
പരശുരാമൻ പ്രതിഷ്ഠ നടത്തി എന്നു വിശ്വസിക്കപ്പെടുന്ന ഈ ക്ഷേത്രത്തിൽ പിന്നീട്‌ അഗസ്ത്യമുനി സാന്നിദ്ധ്യം ചെയ്ത്‌ ഗ്രാമവാസികൾക്ക് നേതൃത്വം നൽകി ക്ഷേത്രത്തിലെ ആചാരനുഷ്ഠാനങ്ങൾക്ക് രൂപം നൽകിയതാണെന്നും പറയപ്പെടുന്നു.
പ്രസിദ്ധമായ അവിട്ടത്തൂർ ശാസനം ക്ഷേത്രത്തിൻറെ പ്രാചീനതയിലേക്ക് വിരൽചൂണ്ടുന്നതാണ്.
പ്രതിഷ്ഠകൾ നാലമ്പലവും വട്ട ശ്രീകോവിലും
സാമാന്യം വലിയ രണ്ടുനില വട്ടശ്രീകോവിലുള്ള ഈ ക്ഷേത്രത്തിൽ മുഖ്യ പ്രതിഷ്ഠ ശിവനാണ് .
പടിഞ്ഞാട്ട് ദർശനമായി രൗദ്രഭാവത്തിലാണ് ശിവൻ ഇവിടെ വാഴുന്നത്.
ശ്രീകോവിലിൽ കാണുന്ന വലിയ ശിവലിംഗം കിരാതമൂർത്തി സങ്കല്പത്തിലാണ് ആരാധിക്കുന്നത്‌.
എന്നാൽ ദക്ഷിണാമൂർത്തി , ഉമാമഹേശ്വരൻ എന്നീ ഭാവങ്ങളും ഇവിടെ ശിവപ്രതിഷ്ഠയ്ക്കുണ്ട്.
ഉപദേവതകൾ ഗണപതിയും നാഗരാജാവും നാഗയക്ഷിയും അയ്യപ്പനും നന്ദിയുമാണ് .
കൂടാതെ ക്ഷേത്രത്തിനകത്തുള്ള ഹോമകുണ്ഡത്തിനടുത്ത്‌ അഗസ്ത്യമുനിയുടെ പ്രതിഷ്ഠയുണ്ട്‌.
ക്ഷേത്രത്തിൻറെ നമസ്കാരമണ്ഡപത്തിനു മുകളിൽ കലാവിരുതോടെ രചിച്ച പാലാഴിമഥനം കഥയും,  ശ്രീകോവിലിലെ കിരാതം കഥയും വളരെ മനോഹരമാണ്.
അവിട്ടത്തൂർ ശാസനം
ഇരിങ്ങാലക്കുടയ്ക്കടുത്തുള്ള അവിട്ടത്തൂരിലെ താഴെക്കാട്ടു പള്ളിയിൽ സ്ഥാപിക്കപ്പെട്ട ശാസനം.
ഊരിന്റെ ഭരണത്തിൽ പൊതുവാളിനെയും ഊരാളന്മാരെയും നിയന്ത്രിക്കുന്നതാണ് വിഷയം.
കുലശേഖരരാജാവ് കോതരവിയുടെ ഈ ലിഖിതത്തിൽ .
(എ. ഡി. 917) .
ചേരമാൻ മാതേവിയുടെ ചേരിക്കൽനിലം (രാജഭൂമി) അവിട്ടത്തൂർ ശിവക്ഷേത്രത്തിലേക്ക് ചേരുമ്പോൾ ചെയ്ത വ്യവസ്ഥകളാണുള്ളത്.
കടകൊട്ടു കച്ചം' കച്ചം' എന്നറിയപ്പെടുന്ന ഈ വ്യവസ്ഥകളാൽ ഊരാളർ കർശനമായി നിയന്ത്രിക്കപ്പെടുന്നതായി മനസ്സിലാക്കാം.
താഴെക്കാട്ട് ശിവക്ഷേത്രത്തിലെ ഊരാളരെയാകാം ഇവിടെ പരാമർശിക്കുന്നതെന്ന് അഭിപ്രായമുണ്ട്.
മൂഴിക്കളം കച്ചം പോലെയുള്ള ചട്ടങ്ങളാണ് കടങ്കാട്ടു കച്ചം.
ആയിരവർ എന്ന ഊരിന്റെ ഭരണ കാര്യത്തിൽ ഊരാളരും പൊതുവാളും ഇടപെട്ടു കൂടെന്നും കല്പനയുണ്ട്.
താഴെക്കാട്ട് പീടിക പണിത് കച്ചവടം ചെയ്തു കൊള്ളാൻ രണ്ടുവ്യാപാരികൾക്ക് ‍ അനുമതി നൽകുന്ന ഒരു രേഖയും താഴെക്കാട്ടുപള്ളിയിലുണ്ട്.
ഇത് താഴെക്കാട്ടു പള്ളിലിഖിതം ( എ.ഡി. 1024 ) എന്നറിയപ്പെടുന്നു വിശേഷദിവസങ്ങൾ
ക്ഷേത്രത്തിലെ ഉത്സവം മകരമാസത്തിലാണ് .
തിരുവാതിര ആറാട്ടായി പത്ത് ദിവസം ആഘോഷിക്കുന്നു.
ആദ്യകാലങ്ങളിൽ ധനുമാസത്തിൽ തുടങ്ങി മകരമാസത്തിൽ തിരുവാതിര ആറാട്ടായി 28 ദിവസത്തെ ഉത്സവം ഉണ്ടായിരുന്നു.
പിന്നീടുണ്ടായ സാമ്പത്തികക്ലേശങ്ങൾ മൂലം പത്തുദിവസമാക്കി ചുരുക്കുകയായിരുന്നു.
കൂടാതെ, ശിവരാത്രിയും അതിവിശേഷമാണ്.
ക്ഷേത്രത്തിലെ പ്രതിഷ്ഠാദിനം മിഥുനമാസത്തിലെ മകം നക്ഷത്രത്തിലാണ്.
അന്നേദിവസം ഇത് വളരെ ഭംഗിയായി പ്രതിഷ്ഠാദിനം ആഘോഷിക്കുന്നുണ്ട്.
ചിത്രശാല ഊട്ടുപുര അഗസ്ത്യമുനി തപസ് ചെയ്തു എന്നു വിശ്വസിക്കപ്പെടുന്ന സ്ഥലം കിഴക്കെ ഗോപുരം പടിഞ്ഞാറെ നടപന്തൽ അവലംബം Avittathoor Siva Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ കുഞ്ഞികുട്ടൻ ഇളയതിൻറെ “108 ശിവക്ഷേത്രങ്ങൾ“
അവിടനല്ലൂർ ഇംഗ്ലീഷ് വിലാസം https://ml.wikipedia.org/wiki/Avidanalloor അവിടനല്ലൂർ അവിടനല്ലൂർ 11°29′N 75°49′E ﻿ / ﻿ 11.48°N 75.82°E ﻿ / 11.48; 75.82 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല കോഴിക്കോട് ഭരണസ്ഥാപനം(ങ്ങൾ) {{{ഭരണസ്ഥാനങ്ങൾ}}} ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ 23,704 ജനസാന്ദ്രത / ച.
കോഴിക്കോട് ജില്ലയിലെ ബാലുശ്ശേരി ബ്ലോക്ക് പഞ്ചായത്തിലെ ഒരു ഗ്രാമമാണ് അവിടനല്ലൂർ .
പ്രമുഖ കവിയായ എൻ.എൻ. കക്കാട് ജനിച്ചത് ഇവിടെയാണ്.
കോഴിക്കോട്ട് നിന്ന് 32കിമി ദൂരമുണ്ട് ഇവിടേക്ക്.
കൂട്ടാലിട ആണ് അടുത്ത നഗരം(2.8 കിമി) .
ചുണ്ടലി ശിവക്ഷേത്രം, അവിടനല്ലൂർ ലക്ഷ്മിനാരായണ ക്ഷേത്രം.
അമ്പലപ്പറമ്പ് മഹാവിഷ്‌ണു  ക്ഷേത്രം  'ജുമാമസ്ജിദ് എന്നിവ ഇവിടുത്തെ പ്രധാന ആരാധനാലയങ്ങൾ.
അൽ ജസീറ (ടെലിവിഷൻ) ഇംഗ്ലീഷ് വിലാസം https://ml.wikipedia.org/wiki/Al_Jazeera
ഖത്തർ സർക്കാരിന്റെ ഉടമസ്ഥതയിൽ ദോഹ ആസ്ഥാനമായി പ്രവർത്തിക്കുന്ന അറബി, ഇംഗ്ലീഷ് ഭാഷയിലുള്ള അന്താരാഷ്ട്ര റേഡിയോ, ടെലിവിഷൻ പ്രക്ഷേപണ മാധ്യമമാണ് അൽ ജസീറ ( അറബി : الجزيرة ‬ , IPA: [æl (d)ʒæˈziːrɐ] , "The Peninsula") .
ലണ്ടൻ , മലേഷ്യ , വാഷിങ്ടൺ , ദുബായ് , തുടങ്ങിയ ഇടങ്ങളിലെ സ്റ്റുഡിയോകളിൽ‍ നിന്ന് പ്രാദേശിക വാർത്തകളും സംപ്രേഷണം ചെയ്യുന്നു.
ഇരുനൂറ്റി അമ്പതോളം രാജ്യങ്ങളിൽ ബ്യൂറോകൾ പ്രവർത്തിക്കുന്നു .
ചരിത്രം അൽ ജസീറയുടെ മുദ്ര, അറബി കലിഗ്രാഫി രൂപം
അൽ ജസീറ സൌദിയിൽ ഒരു അറബി പത്രം എന്ന നിലക്കാണ് ആരംഭിക്കുന്നത്.
ശേഷം ഉപഗ്രഹ ടെലിവിഷനായി പുതിയ വിഭാഗം തുടങ്ങി.
1996-ൽ ഖത്തർ കേന്ദ്രമാക്കി അറബി ടെലിവിഷൻ ചാനലും 2006-ൽ ഇംഗ്ലീഷ് ചാനലും തുടങ്ങി .
ഉസാമ ബിൻ ലാദനുമായുള്ള അഭിമുഖം, അൽ ഖാഇദയുടെ വീഡിയോ ക്ലിപ്പിങ്ങുകളുടെ സം‌പ്രേക്ഷണം എന്നിവ കൊണ്ട് മധ്യ പൂർവേഷ്യയിലും പാശ്ചാത്യ നാടുകളിലും പ്രശസ്തമായി.
2001 ലെ അഫ്ഘാൻ യുദ്ധത്തിലെ മനുഷ്യാവകാശധ്വംസനങ്ങളും ക്രൂരതകളും പുറത്ത് കൊണ്ട് വന്നതോടെ അൽ ജസീറ ശ്രദ്ധിക്കപ്പെട്ടു.
അമേരിക്കയുടെ ഇറാഖ് അധിനിവേശത്തിന്റെ ചിത്രങ്ങൾ അൽ ജസീറ യുദ്ധഭൂമിയിൽ നിന്ന് സംപ്രേഷണം ചെയ്തു.
അൽ ജസീറയുടെ നിരവധി പ്രതിനിധികൾക്ക് ഇറാഖ് യുദ്ധത്തിൽ ജീവൻ തന്നെ നഷ്ടപ്പെട്ടിട്ടുണ്ട്.
അവലംബം പുറത്തേക്കുള്ള കണ്ണികൾ അൽ ജസീറയുടെ അറബി ചാനൽ അൽ ജസീറയുടെ ഇംഗ്ലീഷ് ചാനൽ
അൽ ജാമിഅഃ ആർട്സ് ആൻഡ് സയൻസ് കോളേജ്
മലപ്പുറം ജില്ലയിൽ പൂപലം എന്ന സ്ഥലത്ത് സ്ഥിതിചെയ്യുന്ന ഒരു കലാലയമാണ് അൽ ജാമിഅഃ ആർട്സ് ആൻഡ് സയൻസ് .
2010-ൽ ആണ് ഈ കലാലയം സ്ഥാപിച്ചത്.
ബി. എസ്. സി. ഫുഡ് ടെക്നോളജി, മൈക്രോ ബയോളജി, സൈക്കോളജി, ജോഗ്രഫി, കമ്പ്യൂട്ടർ സയൻസ്, ബി.സി.യെ, ബി. കോം കമ്പ്യൂട്ടർ ആപ്ലിക്കേഷൻ, ബി.ബി.എ (ഫിനാൻസ്), ബി.എ.ഇംഗ്ലീഷ്, ബി.എ. ഇസ്ലാമിക് തുടങ്ങിയ യു.ജി കോഴ്സുകളും എം.എ.ഇസ്ലാമിക് ഫിനാൻസ്, എം.എ. അറബിക് തുടങ്ങിയ പി.ജി കോഴ്സുകളുമാണ്‌ അൽ ജാമിഅഃ ആർട്സ് ആൻഡ് സയൻസ് കലാലയം നൽകുന്നത്.
അൽ ഖൈസുറാൻ
അബ്ബാസി ഖലീഫയായിരുന്ന അൽ മഹ്ദിയുടെ പത്നിയായിരുന്നു അൽ ഖൈസുറാൻ ബിൻത് അതാഅ് ( അറബി : الخيزران بنت عطاء ‬ 789-ൽ മരണം).
ഖലീഫമാരായിരുന്ന അൽ ഹാദി, ഹാറൂൺ അൽ റഷീദ് എന്നിവരുടെ മാതാവായ അൽ ഖൈസുറാൻ ഭരണകാര്യങ്ങളിൽ നിർണ്ണായക സ്വാധീനം ചെലുത്തി വന്നു.
775 മുതൽ 789-ൽ മരിക്കുന്നത് വരെ യഥാർത്ഥ ഭരണാധികാരി അവരായിരുന്നു എന്ന് നിരീക്ഷകർ അഭിപ്രായപ്പെടുന്നുണ്ട്.
അൽ ഗോർ ഇംഗ്ലീഷ് വിലാസം https://ml.wikipedia.org/wiki/Al_Gore
ആൽബർട്ട് അർനോൾഡ് ഗോർ അഥവാ അൽ ഗോർ (ജനനം: മാർച്ച് 31 , 1948, വാഷിംഗ്‌ടൺ, ഡി.സി.) അമേരിക്കൻ രാഷ്ട്രീയ നേതാവും പരിസ്ഥിതി സംരക്ഷണ പ്രവർത്തകനുമാണ്.
1993 മുതൽ 2001 വരെ അമേരിക്കയുടെ നാല്പത്തഞ്ചാമതു വൈസ് പ്രസിഡന്റായി പ്രവർത്തിച്ചു.
വൈസ് പ്രസിഡന്റാകുന്നതിനു മുൻപ് ടെന്നസിയിൽ നിന്നും അമേരിക്കൻ ജനപ്രതിനിധി സഭയിലേക്കും സെനറ്റിലേക്കും തിരഞ്ഞെടുക്കപ്പെട്ടിരുന്നു.
2000-ലെ അമേരിക്കൻ പ്രസിഡന്റ് തിരഞ്ഞെടുപ്പിൽ പ്രസിഡന്റ് സ്ഥാനത്തേക്ക് ഡെമോക്രാറ്റിക് പാർട്ടിയുടെ സ്ഥാനാർത്ഥിയായിരുന്നു ഗോർ.
എതിരാളിയായിരുന്ന ജോർജ് ബുഷിനേക്കാൾ അഞ്ചു ലക്ഷത്തിലധികം ജനകീയ വോട്ടുകൾ ലഭിച്ചെങ്കിലും ഇലക്ടറൽ വോട്ടുകളുടെ കാര്യത്തിൽ രണ്ടാമതായി.
അമേരിക്കയുടെ ചരിത്രത്തിലെ ഏറ്റവും വിവാദമായ പ്രസ്തുത തിരഞ്ഞെടുപ്പിനെച്ചൊല്ലി കേസുകളും പുനർ:വോട്ടെണ്ണലും അരങ്ങേറിയെങ്കിലും ജോർജ് ബുഷിനെ അന്തിമ വിജയിയായി പ്രഖ്യാപിച്ചു.
ആഗോള താപനത്തിനെതിരെയുള്ള ബോധവത്ക്കരണ പ്രവർത്തനങ്ങളിലൂടെ അൽ ഗോർ ആഗോള ശ്രദ്ധയാകർഷിക്കുന്നുണ്ട്.
ആഗോള താപനത്തെപ്പറ്റിയുള്ള ആൻ ഇൻ‌കൺ‌വീനിയന്റ് ട്രൂത്ത് എന്ന ഹ്രസ്വചിത്രത്തിൽ അഭിനയിക്കുകയും ചെയ്തു.
2007ലെ സമാധാനത്തിനുള്ള നോബൽ സമ്മാനം യു.എൻ. കാലാവസ്ഥാ പഠന സമിതി(ഐ.പി.സി.സി.)യുമായി പങ്കുവച്ചു.
ആഗോളതാപനമടക്കം കാലാവസ്ഥയുടെ ഹാനികരമായ മാറ്റത്തെപ്പറ്റി ഏറ്റവും കൂടുതൽ ബോധവൽക്കരണ ശ്രമങ്ങൾ നടത്തിയ വ്യക്തിയാണ് അൽ ഗോറെന്ന് നോബൽ പുരസ്കാര സമിതി വിലയിരുത്തി .
വണ്ടർ‌ബിൽറ്റ് യൂണിവേഴ്‌സിറ്റി ലോ സ്‌കൂളിൽ നിന്ന് ബിരുദം നേടിയ ആദ്യത്തെ വനിതകളിൽ ഒരാളായ പൗളിൻ (ലാഫോൺ) ഗോർ യുഎസ് പ്രതിനിധി ആൽബർട്ട് ഗോർ സീനിയർ എന്നിവരുടെ രണ്ട് മക്കളിൽ രണ്ടാമനായി 1948 മാർച്ച് 31 ന് വാഷിംഗ്ടൺ ഡിസിയിൽ ഗോർ ജനിച്ചു.
പിന്നീട് ടെന്നസിയിൽ നിന്ന് യുഎസ് സെനറ്ററായി 18 വർഷം സേവനമനുഷ്ഠിച്ചു.
പതിനേഴാം നൂറ്റാണ്ടിന്റെ മധ്യത്തിൽ ആദ്യമായി വിർജീനിയയിൽ സ്ഥിരതാമസമാക്കിയ വിപ്ലവ യുദ്ധത്തിനുശേഷം ടെന്നസിയിലേക്ക് താമസം മാറ്റിയ സ്കോട്ട്സ്-ഐറിഷ് കുടിയേറ്റക്കാരുടെ പിൻഗാമിയായിരുന്നു ഗോർ.
മൂത്ത സഹോദരി നാൻസി ലാഫോൺ ഗോർ ശ്വാസകോശ അർബുദം ബാധിച്ച് മരിച്ചു.
സ്കൂൾ വർഷത്തിൽ അദ്ദേഹം കുടുംബത്തോടൊപ്പം വാഷിംഗ്ടൺ ഡി.സിയിലെ എംബസി റോ വിഭാഗത്തിലെ ഫെയർഫാക്സ് ഹോട്ടലിൽ താമസിച്ചു.
വേനൽക്കാലത്ത്, ടെന്നസിയിലെ കാർത്തേജിലെ ഫാമിലി ഫാമിൽ അദ്ദേഹം ജോലി ചെയ്തു, അവിടെ ഗോറസ് പുകയിലയും പുല്ലും കന്നുകാലികളെയും വളർത്തി.
1956 മുതൽ 1965 വരെ വാഷിംഗ്ടൺ ഡി.സിയിലെ ആൺകുട്ടികൾക്കായുള്ള ഒരു സ്വതന്ത്ര കോളേജ് പ്രിപ്പറേറ്ററി ദിനവും ബോർഡിംഗ് സ്കൂളുമായ സെന്റ് ആൽബൻസ് സ്കൂളിൽ ഗോർ പഠിച്ചു.
ഐവി ലീഗിന്റെ പ്രശസ്തമായ ഫീഡർ സ്കൂളായിരുന്നു ഇത്.
ഫുട്ബോൾ ടീമിന്റെ ക്യാപ്റ്റനായിരുന്നു അദ്ദേഹം, ട്രാക്ക് ആൻഡ് ഫീൽഡ് ടീമിനായി ഡിസ്കസ് ത്രോയും ബാസ്കറ്റ്ബോൾ, കല, നിർവ്വഹണസംഘം എന്നിവയിൽ പങ്കെടുത്തു.
51-ൽ 25-ാം ക്ലാസ്സിൽ ബിരുദം നേടിയ അദ്ദേഹം ഹാർവാഡിലേക്ക് അപേക്ഷിക്കുകയും അംഗീകരിക്കപ്പെടുകയും ചെയ്തു.
1965-ൽ സെന്റ് ആൽബൻസ് സീനിയർ പ്രോമിൽ വച്ച് അടുത്തുള്ള സെന്റ് ആഗ്നസ് സ്കൂളിൽ നിന്നുള്ള മേരി എലിസബത്ത് "ടിപ്പർ" ഐറ്റ്‌സണെ ഗോർ കണ്ടുമുട്ടി.
കോളേജിൽ ചേരാൻ ടിപ്പർ ഗോറിനോടൊപ്പം ബോസ്റ്റണിലേക്ക് പിന്തുടർന്നു.
അവർ 1970 മെയ് 19 ന് വാഷിംഗ്ടൺ നാഷണൽ കത്തീഡ്രലിൽ വച്ച് വിവാഹിതരായി.
അവർക്ക് നാല് മക്കളുണ്ട് - കരീന ഗോർ (ജനനം: 1973), ക്രിസ്റ്റിൻ കാൾസൺ ഗോർ (ജനനം: 1977), സാറാ ലാഫോൺ ഗോർ (ജനനം: 1979), ആൽബർട്ട് അർനോൾഡ് ഗോർ മൂന്നാമൻ (ജനനം: 1982).
2010 ജൂണിൽ (ഒരു പുതിയ വീട് വാങ്ങിയതിനുശേഷം), “ദീർഘവും ശ്രദ്ധാപൂർവ്വവുമായ പരിഗണനയ്ക്ക്” ശേഷം വേർപിരിയാനുള്ള പരസ്പര തീരുമാനമെടുത്തതായി ഗോറസ് സുഹൃത്തുക്കൾക്ക് ഒരു ഇ-മെയിലിൽ അറിയിച്ചു.
2012 മെയ് മാസത്തിൽ ഗോർ കാലിഫോർണിയയിലെ എലിസബത്ത് കെഡിലിനെ പങ്കാളിയാക്കിയതായി റിപ്പോർട്ടുണ്ട്.
അവലംബം ↑ http://nobelprize.org/nobel_prizes/peace/laureates/2007/press.html 1 2 ↑ ↑ Turque, Inventing Al Gore , p. 5.
↑ Turque, Inventing Al Gore , p. 5.
1 2 3 1 2 3 ↑ ↑ ↑ 1 2 1 2 ↑ {{ cite news }} :  CS1 maint: numeric names: authors list ( link ) ↑ ↑ ↑ ↑ ↑ ↑ ↑ ↑
അൽ ജാമിഅ് അസ്സഗീർ
ഇസ്‌ലാമിക പണ്ഡിതനായിരുന്ന ജലാലുദ്ദീൻ അൽ സുയൂത്വി (1445-1505 CE/ 849-911 H) തയ്യാറാക്കിയ ഹദീഥ് സമാഹാരമാണ് അൽ ജാമിഅ് അസ്സഗീർ ( അറബി : الجامع الصغير ‬ , lit. ചെറിയ സമാഹാരം ) .
അദ്ദേഹത്തിന്റെ തന്നെ അൽ ജാമിഅ് അൽ കബീർ എന്ന ശേഖരത്തിന്റെ സംക്ഷിപ്തസമാഹാരമാണിത്.
ജാമിഅ് അൽ കബീറിൽ 46000 ഹദീഥുകൾ ഉള്ളപ്പോൾ അസ്സഗീറിൽ 10,031 ഹദീഥുകളാണ് ഉള്ളത് .
ജാമിഅ് അൽ കബീറിന്റെ മറ്റൊരു ക്രമപ്പെടുത്തിയ മറ്റൊരു രൂപമാണ് കൻസുൽ ഉമ്മാൽ എന്ന കൃതി .
അൽ ഖർജ്‌ ഇംഗ്ലീഷ് വിലാസം https://ml.wikipedia.org/wiki/Al-Kharj
സൗദി അറേബ്യയുടെ മധ്യഭാഗത്ത് തലസ്ഥാന നഗരമായ റിയാദിൽ നിന്നും എഴുപതു കിലോമീറ്റർ മാറി സ്ഥിതി ചെയ്യുന്ന നഗരമാണ് അൽ ഖർജ്‌ .
റിയാദ് പ്രവിശ്യയുടെ ഭാഗമാണിത്.
2010ലെ കണക്കെടുപ്പ് പ്രകാരം അൽ ഖർജിലെ ജനസംഖ്യ 234,607 ആണ് .
അൽ ജസീറ മാസിക ഇംഗ്ലീഷ് വിലാസം https://ml.wikipedia.org/wiki/Aljazeera_Publishing ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഒക്ടോബർ മുതൽ തുടരുന്നു.
അൽ ജസീറ പബ്ലിഷിംഗ് കമ്പനി ഐക്യ അറബ് എമിറൈറ്റ്സ് ലെ ദുബായിലാൺ്.
1992 ൽ മധ്യ പൂർവേഷ്യിലെ വിഷയങ്ങൾ കൈകാര്യം ചെയ്യുവാനായി ലണ്ടനിലാൺ് ഈ സ്വതന്ത്ര മാധ്യമ സംഘടന പിറവി കൊണ്ടത്.
അവലംബം ↑ http://www.aljazeera.com/ കുറിപ്പുകൾ
അൽ ജൗഫ് പ്രവിശ്യ ഇംഗ്ലീഷ് വിലാസം https://ml.wikipedia.org/wiki/Al_Jawf_Province
സൗദി അറേബ്യയുടെ വടക്കുഭാഗത്ത് ജോർദാൻ അതിർത്തിയിൽ സ്ഥിതി ചെയ്യുന്ന പ്രവിശ്യയാണ് അൽ ജൗഫ് ( അറബി : الجوف ‬ Al Ǧauf pronounced [ælˈdʒawf] ).
ഫഹദ്  ബിൻ ബന്ദർ രാജകുമാരൻ ആണ് ഇപ്പോൾ പ്രവിശ്യയുടെ ഗവർണർ .
സകാകയാണ് അൽ ജൗഫ് പ്രവിശ്യയുടെ ഭരണസിരാകേന്ദ്രം .
ഭോഒപ്രക്രുതികൊന്ദ വളരെ മനോഹരമായ ഷ്ടലമാണ് അല്ജൌഫ്.
കൃഷിഭൂമികൾ ധാരാളമുണ്ട്.
സവാള , കിഴങ്ങ് , തണ്ണിമത്തൻ , ഓറഞ്ച് , മുന്തിരി തുടങ്ങി അനേകം പച്ചക്കറികളും പഴവർഗ്ഗങ്ങളും ഇവിടെ കൃഷി ചെയ്യുന്നു.
ശുദ്ധമായ വെള്ളം ലഭിക്കുന്നു.
ശൈത്യകാലത്ത് മൈനസ് ഡിഗ്രി വരെ തണുപ്പ് അനുഭവപ്പെടാറുണ്ട്.
മലയാളികൾ ധാരാളം ഉള്ള സ്ഥലമാണ്‌, മറ്റു രാജ്യക്കാരും കുറവല്ല.
ധോമ, സുവൈർ തബർജൽ തുടങ്ങി സ്ഥലങ്ങൾ അല്ജൌഫ് പ്രവിശ്യയിൽ ഉൾപ്പെടുന്നു.
ഭൂമിശാസ്ത്രം അവലംബം
അൽ ഖ്വാമിഷ്‍ലി
അൽ ഖ്വാമിഷ്‍ലി ( അറബി : القامشلي ‬ , സുറിയാനി : ܒܝܬ ܙܠܝ̈ܢ , കുർദിഷ് : Qamişlo ), വടക്കു കിഴക്കേ സിറിയയിലെ തുർക്കിയുമായി അതി‍ർത്തി പങ്കിടുന്ന മേഖലയിലെ ഒരു പട്ടണമാണ്.
തുർക്കിയിലെ നുസൈബിൻ പട്ടണത്തിനു സമീപമാണിത് സ്ഥിതി ചെയ്യുന്നത്.
അതുപോലെ തന്നെ ഇറാക്കിനു വളരെ സമീപമാണ് ഈ പട്ടണം.
2004 ലെ സെൻസസ് പ്രകാരം ഈ പട്ടണത്തിലെ ജനസംഖ്യ 184,231 ആയിരുന്നു.
ഡമാസ്കസിന് 680 കിലോമീറ്റർ (420 മൈൽ) വടക്കുകിഴക്കായിട്ടാണ് അൽ ഖ്വാമിഷ്‍ലി പട്ടണത്തിൻറെ സ്ഥാനം ഈ പട്ടണം അൽ-ഹസാക്കാ ഗവർണറേറ്റിൽ ഉൾപ്പെടുന്ന അൽ ഖ്വമിഷ്‍ലി ജില്ലയുടെ ഭരണ തലസ്ഥാനമാണ്.
ഈ ഗവർണറേറ്റിലെ മൊത്തം ജനസംഖ്യ 2004 ലെ കണക്കുകൾ പ്രകാരം 232,095 ആണ്.
ജനസംഖ്യ The President's street
ഈ പട്ടണത്തിലെ ജനസംഖ്യ 2004 ലെ സെൻസസ് പ്രകാരം 184,231 ആണ്.
ജനസംഖ്യയനുസരിച്ച് സിറിയയിലെ 10 വലിയ പട്ടണങ്ങളിൽ ഒന്നാണിത്.
അൽ ഖ്വാമിഷ്‍ലിയിലെ മുഖ്യ ജനവിഭാഗങ്ങൾ, അറബികൾ, അസീറിയക്കാർ, കുർദുകൾ, അർമേനിയക്കാർ എന്നിങ്ങനെയാണ്.
വ്യത്യസ്ത ജനവിഭാഗങ്ങൾ ഇടകലർന്ന പട്ടണമാണിത്.
അസീറിയക്കാരും അർമീനിക്കാരും ഈ പട്ടണത്തിലെ ന്യൂനപക്ഷ വിഭാഗങ്ങളാണ്.
സിറിയയിലെ ക്രിസ്ത്യൻ കേന്ദ്രമായിട്ടാണ് പട്ടണത്തെ കണക്കാക്കുന്നത്.
↑ ↑ Zurutuza, Carlos.
" Syria's first Kurdish-language newspaper ."
( Archive ) Al Jazeera .
18 October 2013.
Retrieved on 22 October 2013.
അൽ ജാമിഅ അൽ ഇസ്ലാമിയ, ശാന്തപുരം വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഇംഗ്ലീഷ് വിലാസം https://ml.wikipedia.org/wiki/Al_Jamia_Al_Islamiya,_Santhapuram
കേരളത്തിലെ ഒരു ഇസ്ലാമിക വിദ്യാഭ്യാസ സ്ഥാപനമാണ്‌ അൽ ജാമിഅ അൽ ഇസ്ലാമിയ, ശാന്തപുരം .
മലപ്പുറം ജില്ലയിലെ പെരിന്തൽമണ്ണക്കടത്ത് സ്ഥിതിചെയ്യുന്നു.
1955 ൽ ശാന്തപുരം ഇസ്ലാമിയ്യ കോളേജായി പ്രവർത്തനമാരംഭിച്ചു .
ലോക പ്രശസ്ത ഇസ്ലാമിക പണ്ഡിതൻ ഡോ. യൂസുഫുൽ ഖറദാവി 2003ൽ അൽ ജാമിഅ അൽ ഇസ്ലാമിയ്യ, ശാന്തപുരം ഔദ്യോഗിക പ്രഖ്യാപനം നടത്തി .
മലേഷ്യയിലെ ക്വാലാലമ്പൂരിലെ ഇൻറർനാഷണൽ ഇസ്ലാമിക് യൂണിവേഴ്സിറ്റി, ഖത്തർ യൂണിവേഴ്സിറ്റി തുടങ്ങിയ അന്താരാഷ്ട്ര സർവ്വകലാശാലകൾ അൽജാമിഅയെ അംഗീകരിക്കുകയും ഉപരിപഠനത്തിന് അവസരം നൽകുകയും ചെയ്യുന്നുണ്ട് .
ഇസ്ലാമിക് മിഷൻ ട്രസ്റ്റാണ് സ്ഥാപനത്തിന് മേൽനോട്ടം വഹിക്കുന്നത്.
1953ൽ പെരിന്തൽമണ്ണ പട്ടിക്കാടിനടുത്ത മുള്ള്യാകുർശി ഗ്രാമത്തിൽ വി.കെ.എം. ഇസ്സുദ്ദീൻ മൗലവി മുൻകൈയ്യെടുത്ത് സ്ഥാപിച്ച അൽ മദ്‌റസത്തുൽ ഇസ്‌ലാമിയയാണ് അൽ ജാമിഅയുടെ ആദ്യപടി.
കേരള ജമാഅത്തെ ഇസ്‌ലാമിയുടെ പ്രഥമ അമീർ ആയിരുന്ന ഹാജി വി.പി. മുഹമ്മദലി സാഹിബാ യിരുന്നു ഉദ്ഘാടകൻ.
1955ൽ മലപ്പുറത്ത് ചേർന്ന ജമാഅത്തെ ഇസ്‌ലാമി സംസ്ഥാന സമ്മേളനത്തിൽ അൽ മദ്‌റസത്തുൽ ഇസ്‌ലാമിയയെ ശാന്തപരും ഇസ്‌ലാമിയാ കോളേജായി പ്രഖ്യാപിച്ചു.
പിന്നീട് 2003 മാർച്ച് ഒന്നിന് ലോകപ്രശസ്ത പണ്ഡിതൻ യൂസുഫുൽ ഖറദാവി അൽ ജാമിഅ അൽ ഇസ്‌ലാമിയയായി(ഇസ്ലാമിക് സർവ്വകലാശാല)യായി പ്രഖ്യാപിച്ചു.
ഫാക്കൽറ്റികൾ
വിവിധ ഫാക്കൽറ്റികളിലായി ആയിരത്തോളം വിദ്യാർഥി വിദ്യാർഥിനികൾ സ്ഥാപനത്തിൽ പഠിച്ചു കൊണ്ടിരിക്കുന്നു.
തംഹീദി (പ്രിപറേറ്ററി കോഴ്‌സ്), ഉസൂലുദ്ദീൻ, ശരീഅഃ, ഖുർആനിക് സ്റ്റഡീസ്, ദഅ്‌വ, പോസ്റ്റ് ഗ്രാജുവേറ്റ് ഡിപ്ലോമ ഇൻ ഇസ്‌ലാമിക് എകണോമിക ആന്റ് ബാങ്കിംഗ് , ഭാഷകൾ തുടങ്ങിയ വിഭാഗങ്ങൾ സ്ഥാപനത്തിൽ പ്രവർത്തിക്കുന്നു.
ശാന്തപുരത്തെ ബിരുദങ്ങളെ ജാമിഅ ഹംദർദ് , അലീഗഢ് തുടങ്ങിയ സർവ്വകലാശാലകൾ അംഗീകരിച്ചിട്ടുണ്ട്.
വിദൂര വിദ്യഭ്യാസ കോഴ്സ് സെൻറർ ജാമിഅ മില്ലിയ്യ ഇസ്ലാമിയ്യ, ന്യൂ ഡൽഹി യുടെ സെന്റർ ഫോർ ഡിസ്റ്റൻസ് ആന്ർറ് ഓപൺ ലേണിങ് സെൻറുകളിലൊന്നാണ് ശാന്തപുരം അൽ ജാമിഅ.
ഇന്ത്യയിൽ 42 സെൻററുകളും കേരളത്തിൽ അൽ ജാമിഅ അടക്കം ആറ് സെൻററുകളുമാണ് നിലവിലുള്ളത്.